?Wan Dei Ol Man Bambae Oli No Moa Safa?
?Bambae yu ansa se . . .
yes?
no?
mi no save?
SAMTING WE BAEBOL I TALEM
‘God bambae i ravemaot wota blong ae blong olgeta. Nao bambae i no moa gat man i ded. Bambae i no moa gat man i krae, mo bambae man i no moa harem nogud long bodi blong hem.’—Revelesen 21:3, 4, Baebol long Bislama.
?SAVE YA I GIVHAN LONG YU OLSEM WANEM?
Yu kasem save se i no God we i mekem ol trabol oli stap kasem yumi.—Jemes 1:13.
Yu save se God i harem nogud taem yumi kasem ol trabol, mo hemia i leftemap tingting blong yu.—Sekaraea 2:8.
Yu gat strong tingting se wan dei, ol samting we oli stap mekem yumi safa, bambae oli finis.—Ol Sam 37:9-11.
?YUMI SAVE BILIF LONG SAMTING WE BAEBOL I TALEM?
Yes, from ol risen ya:
God i no laekem nating we man i safa mo man i mekem i no stret long narafala. Yu traem tingbaot. Taem ol man oli stap mekem i nogud tumas long ol man Isrel bifo, Baebol i talem se God i “gat sore long olgeta.”—Jajes 2:18.
God i no glad nating long ol man we oli stap spolem ol narafala. Baebol i talem se hem i no laekem nating “fasin blong kilim man we i no mekem samting nogud.”—Ol Proveb 6:16, 17.
God i kea long yumi. Yumi ol man, yumi save ol trabol we oli stap mekem yumi “harem nogud.” Be Jehova tu i save ol trabol ya.—2 Kronikel 6:29, 30.
I no longtaem, Jehova bambae i yusum Kingdom blong hem blong finisim ol trabol we oli stap mekem ol man oli safa. (Matiu 6:9, 10) Be go kasem taem ya, hem i stap givhan long olgeta we oli stap lukaotem hem, blong mekem olgeta oli harem gud.—Ol Wok 17:27; 2 Korin 1:3, 4.
YU TRAEM TINGBAOT
?From wanem God i letem man i safa?
Yu save faenem ansa blong kwestin ya long ROM 5:12 mo 2 PITA 3:9.
tpi_Latn wol_Latn kab_Latn twi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn